I motsetning til de fleste andre praktbiller utvikler larvene seg i levende, ikke døde trær, og disse billene er regnet som alvorlige skadedyr særlig på frukttrær i rosefamilien (blant andre mandler, aprikoser, plommer). Denne arten er vanligvis nokså fåtallig og er regnet som et mindre problematisk skadedyr enn noen andre arter i slekten. De voksne billene gnager på løvverket av de samme trærne og kan også gjøre betydelig skade. Eggene legges i jorda, og de nyklekte larvene graver seg ned til og borer seg inn i røttene på vertstreet. Derfra gnager de lange ganger gjennom røtter og stamme. Én enkelt larve kan drepe flere unge frukttrær. Larveutviklingen tar 6-18 måneder, dette er raskt til såpass store praktbiller å være .